Георгиос Какулидис против волята на баща си започва военноморска кариера. В 1894 година с отличие завършва военноморското училище в Пирея и с държавна стипендия заминава на стаж в руския флот. Служи три години на руския броненосец „Адмирал Нахимов“, с който плава в руския Далечен изток, Китай и Япония. Какулидис се връща в Гърция малко преди Гръцко-турската война в 1897 година. След края на войната Какулидис отново е изпратен в Русия със съдействието на кралица Олга, този път в артилерийското училище в Кронщад, където учи две години. След завръщането си от Русия служи няколко години във флота.